Psalms 96 - Heilige Bybel [Afrikaanse Bybel 1933/1953]
&nbspSing tot eer van die HERE 'n nuwe lied; sing voor die HERE, o ganse aarde!
&nbspSing tot eer van die HERE, loof sy Naam, verkondig sy heil van dag tot dag.
&nbspVertel onder die nasies sy eer, onder al die volke sy wonders.
&nbspWant die HERE is groot en baie lofwaardig; Hy is gedug bo al die gode.
&nbspWant al die gode van die volke is afgode, maar die HERE het die hemele gemaak.
&nbspMajesteit en heerlikheid is voor sy aangesig, sterkte en sieraad in sy heiligdom.
&nbspGee aan die HERE, o geslagte van die volke, gee aan die HERE eer en sterkte.
&nbspGee aan die HERE die eer van sy Naam, bring offers en kom in sy voorhowe.
&nbspAanbid die HERE in heilige gewaad; beef voor sy aangesig, o ganse aarde!
&nbspSê onder die volke: Die HERE is Koning! Ook staan die wêreld vas, sodat dit nie wankel nie. Hy sal die volke regverdig oordeel.
&nbspLaat die hemele bly wees en die aarde juig; laat die see en sy volheid bruis.
&nbspLaat die veld juig en al wat daarin is; dan sal al die bome van die bos jubel
&nbspvoor die aangesig van die HERE; want Hy kom, want Hy kom om die aarde te oordeel; Hy sal die wêreld oordeel in geregtigheid en die volke in sy trou.